'ವಿವೇಕ್', ಕರ್ನಾಟಕ ರಾಜ್ಯದ ಮಂಡ್ಯ ತಲ್ಲೂಕಿನ ಹುಲ್ಲೆಗೆರೆ ಗ್ರಾಮದ ಮೂಲ ವಾಸಿ, ವೈದ್ಯ,'ಎಚ್.ಎನ್.ಲಕ್ಷ್ಮೀನರಸಿಂಹ ಮೂರ್ತಿ', ಮತ್ತು 'ಮೈತ್ರೇಯಿ' ದಂಪತಿಗಳ ಪ್ರೀತಿಯ ಮಗನಾಗಿ ಲಂಡನ್ ಬಳಿಯ 'ಹಡರ್ಸ್ ಫೀಲ್ಡ್' ನಲ್ಲಿ ೧೦,ಜುಲೈ,೧೯೭೭ ರಲ್ಲಿ, ಜನಿಸಿದರು. ವಿವೇಕ್ ಅವರ ತಾತ, 'ದಿವಂಗತ ಎಚ್.ಸಿ. ನಾರಾಯಣಮೂರ್ತಿ,' 'ವಿಕ್ರಾಂತ್ ಟಯರ್ಸ್,' ಮತ್ತು 'ಮೈಸೂರು ಷುಗರ್ಸ್ ನಿರ್ದೇಶಕ,'ರಾಗಿದ್ದರು. ಅವರು ಮೈಸೂರು ವೈದ್ಯಕೀಯ ಮಹಾವಿದ್ಯಾಲಯದ (ಎಂಎಂಸಿ) ಹಳೆಯ ವಿದ್ಯಾರ್ಥಿ. ಮಂಡ್ಯದ 'ಅಸಿಟೇಟ್ ಫ್ಯಾಕ್ಟರಿ ಆಸ್ಪತ್ರೆ'ಯಲ್ಲಿ ಸ್ವಲ್ಪ ಕಾಲ ವೈದ್ಯರಾಗಿ ಕರ್ತವ್ಯ ನಿರ್ವಹಿಸಿದ್ದರು. ನಂತರ ಉನ್ನತ ಶಿಕ್ಷಣಕ್ಕಾಗಿ ಲಂಡನ್‌ಗೆ ತೆರಳಿದ್ದರು. ಲಕ್ಷ್ಮೀನರಸಿಂಹ ಮೂರ್ತಿ ದಂಪತಿಗಳು, ವಿವೇಕ್ ೩ ವರ್ಷದ ಮಗುವಿದ್ದಾಗಲೇ, ಅಮೆರಿಕ ರಾಷ್ಟ್ರದ 'ಫ್ಲಾರಿಡಾ' ರಾಜ್ಯದ 'ಮಯಾಮಿ'ಯಲ್ಲಿ ಬಂದು ನೆಲೆಸಿದರು. ವಿವೇಕ್ ವಿಶ್ವದ ಅತಿ ಹೆಸರಾಂತ ಎರಡು ವಿಶ್ವವಿದ್ಯಾಲಯಗಳಲ್ಲಿ ಪದವಿಗಳಿಸಿದ್ದಾರೆ. ಹಾರ್ವರ್ಡ್ ವಿಶ್ವವಿದ್ಯಾಲಯದಲ್ಲಿ ತಮ್ಮ ಡಿಗ್ರಿಯನ್ನು ಗಳಿಸಿದ್ದರು. ನಂತರ ಸ್ನಾತಕೋತ್ತರ ಪದವಿಯನ್ನು 'ಯೇಲ್ ವಿಶ್ವವಿದ್ಯಾಲಯ'ದಲ್ಲಿ 'ಮೆಡಿಸಿನ್ ನಲ್ಲಿ ಡಾಕ್ಟರೇಟ್ ಪದವಿ' ಮತ್ತು ಎಮ್.ಬಿ.ಎ.ಗಳಿಸಿದರು. ಈಗ ಅವರು 'ಬಾಸ್ಟನ್ ನ ಫಿಸಿಶಿಯನ್ ಮತ್ತು ಇನ್ ಸ್ಟ್ರಕ್ಟರ್' ಆಗಿ 'ಬ್ರಿಘಮ್ ಮತ್ತು ವೆಮೆನ್ಸ್ ಹಾಸ್ಪಿಟಲ್,' ವೃತ್ತಿಪರರಾಗಿದ್ದಾರೆ. ೨೦೦೯ ರಲ್ಲಿ ಅವರು, ಹಾರ್ವರ್ಡ್ ಮೆಡಿಕಲ್ ಸ್ಕೂಲ್ ನಲ್ಲಿ, 'ಡಾ ಆಫ್ ಅಮೆರಿಕ ಸಂಸ್ಥೆ'ಯನ್ನು ಗೆಳೆಯರ ಜೊತೆ ಸೇರಿ ಸ್ಥಾಪಿಸಿದರು. (Doctors for America), ಒಟ್ಟು ೧೬,೦೦೦ ನಿಷ್ಠಾವಂತ, ವೈದ್ಯರೆಲ್ಲಾ ಮತ್ತು ವೈದ್ಯಕೀಯ ವಿದ್ಯಾರ್ಥಿಗಳೂ ಜೊತೆಗೂಡಿ (“creating a better health care system”) ಅಧ್ಯಕ್ಷ ಬರಾಕ್ ಒಬಾಮರವರ 'ಹೆಲ್ತ್ ಕೇರ್ ಸಿಸ್ಟೇಮ್,' ಮತ್ತು 'ಹೆಲ್ತ್ ಇನ್ಶೂರೆನ್ಸ್ ಅಭಿಯಾನ'ದಲ್ಲಿ ನಲ್ಲಿ ತಮ್ಮ ಯೋಗದಾನ ಮಾಡುತ್ತಿದ್ದಾರೆ.
ಜನನ, ವಿದ್ಯಾಭ್ಯಾಸ, ವೃತ್ತಿಜೀವನ
‘ಸ್ವಾಸ್ಥ’ಸಾಮುದಾಯಿಕ ಸಂಸ್ಥೆ
ಅಧ್ಯಕ್ಷ ಬರಾಕ್ ಒಬಾಮ ಅಭಿನಂದನೆ
‘ವಿಶನ್ಸ್ ವರ್ಲ್ಡ್‌ವೈಡ್’ ಸ್ಥಾಪನೆ